Inkleur help vir die seer | Maroela Media
Karlien Erasmus en Lize Beekman. Foto: Maroela Media
Só sê Karlien Erasmus, bekende sielkundige van Pretoria, wat gespreksleier was by die boekbespreking van Lize Beekman se inkleurboek by vanjaar se Boekejol en Filmrolfees in Pretoria.
Lize Beekman, beter bekend as liedjieskrywer en sanger, het oor haar inkleurboek gepraat en hoe dié boek sy verskyning gemaak het. Maroela Media het laas jaar berig oor hoe Lize erge trauma deurgewerk het deur die teken van mandalas. Lees hier.
Ná 'n onderhoud op Kwêla in 2013, het mense Lize begin nader om oor hul eie seer te vertel en wou ook raad vra oor hoe om mandalas te teken. "Ek beskou myself nie as 'n kenner nie, ek het net my ervaring met hulle gedeel," sê Lize.
Nadat verskeie mense gevra het of hulle nie 'n afskrif van Lize se mandalas kan gebruik om in te kleur nie, het sy besluit om dit in boekformaat te plaas.
Erasmus sê iets soos inkleur aktiveer ook die kreatiewe deel van die brein en help om gedagtes te orden. "So 'n komplekse verlies is 'n baie moeilike ding, want 'n mens weet nie wat om met al daai emosies te doen nie. Dit is bekend in sielkunde dat 'n mens allerhande tegnieke gebruik om mense te help om kontak te maak met daai onbewuste ervarings. Inkleur is iets wat verligting kan bring."
Feesgangers het elk 'n bladsy van Lize se inkleurboek gekry en kon heerlik sit en inkleur terwyl sy oor haar ervaring gesels.
Een van die feesgangers wou by Lize weet of daar spesifieke reëls is as dit kom by die inkleur van mandalas, maar Lize beskryf haar inkleurboek as iets wat nie gekoppel is aan reëls nie.
"Daai is jóú spasie – doen net wat jy wil …"
Besoek Lize se webblad as jy 'n eksemplaar van die inkleurboek wil hê. Gaan loer gerus ook na die Boekejol en Filmrolfees se program.
Lize BeekmanFoto: Maroela Media
En skryf, as jy ouer is, om te vertel van jou eie Guatanamobaai.
Die adult colouring books is nie n nuwe ding nie, dit is al in ander lande beskikbaar. Mandalas is a circular figure, representing the universe in Hindu and Buddhist symbolism….so dis n Big No-No vir elke een wat homself n volgeling van Jesus Christus noem. Mens voeter mos nie met dinge van ander gelowe nie, jou hulp kom van die Here af, Hy dra jou deur moeilike tye en stressvolle tye…enige tye. Ons oë en afhanklikheid moet alleenlik van die Here kom. As jy in God glo en Hom alleen middelpunt in jou lewe maak, hou jy verby as dit… Lees meer »
SNEL – ek is tog so dankiebly dat jy hierdie so goed onderlig het….ek wou dit hier doen en het eers gesit en dink daaroor – het al soveel keer onder die skerp tonge deurgeloop dat ek nie heeltemal lus was daarvoor. Mense besef nie dat hul deure oopmaak nie – net soos diegene met al die tatoeermerke! Hou liefs verby – gaan doen huiswerk voordat jy jouself tot hierdie goed wend!
Dit is nou regtig die grootste pot snot ooit. Die diebarste kinders van ons Vader kleur mandalas in en hul geloof wankel nie. Intendeel, baie ondersteun en bid gereeld vir mekaar. Die duiwel is lustig,dit gee ek toe, maar aai ons ons gee hom soveel krag as ons n duiwel en demoon in als soek, regtig
Ek wonder of die sielkundie dit reg het. Sigmund Freud het nie met mandalas gewerk nie, maar wel Carl Gustav Jung?